संस्कृति मंत्रालय
भारत की अध्यक्षता में जी20 संस्कृति मंत्रियों की बैठक आज उत्तर प्रदेश के वाराणसी में संपन्न हुई
भारत के जी20 कल्चर वर्किंग ग्रुप द्वारा ग्लोबल थीमैटिक वेबिनार पर रिपोर्ट आज लॉन्च की गई
"जी20 संस्कृति: समावेशी विकास के लिए ग्लोबल नैरेटिव बनाना" प्रकाशन विशेषज्ञ-संचालित वैश्विक विषयगत वेबिनार की अंतर्दृष्टि और सिफारिशों पर केंद्रित है
आज जी20 संस्कृति मंत्रियों की बैठक में एक विशेष टिकट ‘कल्चर युनाइट्स आल’ जारी की गई
जी20 सदस्यों और आमंत्रित देशों के अंतर्राष्ट्रीय कलाकारों तथा संगीत वाले जी20 ऑर्केस्ट्रा 'सुर वसुधा' का आज आयोजन किया गया
भारत की अध्यक्षता में जी20 संस्कृति मंत्रियों की बैठक आज वाराणसी में बुलाई गई। बैठक में अंतर्राष्ट्रीय संगठनों के प्रतिनिधियों के साथ जी20 सदस्यों और आमंत्रित देशों के संस्कृति मंत्रियों और गणमान्य व्यक्तियों ने भाग लिया।
संस्कृति मंत्रालय के तत्वावधान में, भारत की अध्यक्षता में जी20 संस्कृति कार्य समूह ने भारत के सीडब्ल्यूजी द्वारा व्यक्त चार प्राथमिकता वाले क्षेत्रों के लिए ठोस कार्य-उन्मुख परिणामों को आकार देने में लगा हुआ है। यह चर्चा सीडब्ल्यूजी बैठकों, द्विपक्षीय सत्रों और वैश्विक विषयगत वेबिनार की एक श्रृंखला के माध्यम से निरंतर विचार-विमर्श के माध्यम से की जा रही है। संस्कृति मंत्रियों की बैठक  पिछली बैठकों की सभी चर्चाओं, विचार-विमर्श और पहलों का निचोड़ थी।
माननीय केंद्रीय संस्कृति, पर्यटन और डोनर मंत्री श्री जी किशन रेड्डी की उपस्थिति में दीप प्रज्ज्वलन समारोह के बाद; श्री अर्जुन राम मेघवाल, माननीय राज्य मंत्री,  कानून और न्याय, संस्कृति और संसदीय कार्य; संस्कृति एवं विदेश राज्य मंत्री श्रीमती मीनाक्षी लेखी; संस्कृति मंत्रालय के सचिव श्री गोविंद मोहन ने भारत के माननीय प्रधानमंत्री श्री नरेन्द्र मोदी का एक वीडियो वक्तव्य प्रस्तुत किया गया।
पीएम मोदी ने कहा, ''मुझे विश्वास है कि आपके प्रयास स्थायी अभ्यास और जीवनशैली को बढ़ावा देंगे। हमारा मानना है कि विरासत आर्थिक विकास और विविधीकरण के लिए एक महत्वपूर्ण संपत्ति है जो हमारे मंत्र 'विकास भी विरासत भी' के अनुरूप है जिसका अर्थ है 'विकास के साथ-साथ विरासत भी।'
इसके बाद संस्कृति, पर्यटन और पूर्वोत्तरक्षेत्र विकास मंत्री माननीय श्री जी किशन रेड्डी ने स्वागत भाषण दिया। इस दौरान श्री जी किशन रेड्डी ने साझा किया, “भारत की अध्यक्षता के तहत, हमने एक साथ प्रगति के लिए अपनी सामूहिक दृष्टि और प्रतिबद्धता की भावना को अपनाने की कोशिश की है। हमारे संयुक्त ज्ञान और साझा ज़िम्मेदारी के माध्यम से हम हमारे सामने मौजूद चुनौतियों को अवसरों में बदल सकते हैं, हमारी सार्वजनिक नीतियों के भीतर संस्कृति की प्रोफ़ाइल को बढ़ा सकते हैं और टिकाऊ और समावेशी विकास के लिए एक इंजन के रूप में संस्कृति की स्थिति को मजबूत कर सकते हैं।
जी20 संस्कृति मंत्रियों ने आज की बहुआयामी विकास चुनौतियों जैसे जलवायु परिवर्तन, बढ़ती असमानताओं और दूसरों के बीच डिजिटल परिवर्तन के प्रभाव को संबोधित करने के लिए संस्कृति की परिवर्तनकारी शक्ति का उपयोग करने पर सहमति व्यक्त की और अधिक समावेशी समाजों को आकार देने की आवश्यकता पर जोर दिया जो सभी संस्कृतियों की विविधता और समान गरिमा की मान्यता के पूर्ण सम्मान पर आधारित हैं।
भारत के संस्कृति मंत्रियों की बैठक के परिणाम के दस्तावेज़ को "काशी संस्कृति मार्ग" का नाम दिया गया है। यह भारत की जी20 अध्यक्षता के तहत जी20 संस्कृति कार्य समूह द्वारा व्यक्त प्राथमिकताओं पर जी20 संस्कृति मंत्रियों द्वारा की गई प्रतिबद्धताओं और आम सहमति का सारांश प्रस्तुत करता है।
जी20 एमओसी ने सर्वसम्मति से काशी संस्कृति मार्ग नामक परिणाम दस्तावेज़ को अपनाया है।
रिपोर्ट 'जी20 कल्चर: शेपिंग द ग्लोबल नैरेटिव फॉर इनक्लूसिव ग्रोथ' को जी20 संस्कृति मंत्रियों की बैठक के दौरान जी20 संस्कृति मंत्रियों द्वारा लॉन्च किया गया। इसमें मार्च-अप्रैल 2023 के दौरान आयोजित भारतीय अध्यक्षता द्वारा व्यक्त की गई चार प्राथमिकताओं पर विशेषज्ञ-संचालित वैश्विक विषयगत वेबिनार की अंतर्दृष्टि और सिफारिशें शामिल हैं। यह सारगर्भित प्रकाशन भारत की जी20 अध्यक्षता में आयोजित वैश्विक विषयगत वेबिनार की कार्यवाही का डॉक्युमेंटेशन करता है।
संस्कृति मंत्रियों ने आज 26 अगस्त 2023 को वाराणसी में एक विशेष संस्करण डाक टिकट जारी किया। यह विशेष डाक टिकट हॉलमार्क अभियान 'कल्चर यूनाइट्स ऑल' की स्मृति में लॉन्च किया गया था, जो भारत के जी20 प्रेसीडेंसी के तहत संस्कृति कार्य समूह की एक पहल थी। राष्ट्रमंडल खेलों के दौरान, 'संस्कृति सभी को एकजुट करती है'अभियान समावेशी विकास के लिए बहुपक्षवाद में भारत के अटूट विश्वास के प्रमाण के रूप में खड़ा रहा।
इसके बाद, संस्कृति मंत्रियों और प्रतिनिधियों ने भारत के जी20 अध्यक्षता के तहत संस्कृति कार्य समूह द्वारा आयोजित जी20 ऑर्केस्ट्रा- 'सुर वसुधा' देखा। 'सुर वसुधा' या धुनों का खजाना जी20 सदस्य देशों और अतिथि देशों के समृद्ध संगीत ज्ञान और विरासत का जश्न मनाता है।
'वसुधैव कुटुंबकम' या 'एक पृथ्वी, एक परिवार, एक भविष्य' की भावना में, संगीत कार्यक्रम में जी20 सदस्य और अतिथि देशों के संगीत और संगीत वाद्ययंत्रों को शामिल किया गया। संगीतकारों के लिए इस साझा मंच का उद्देश्य समावेश और विविधता को बढ़ावा देना और संगीत के माध्यम से विचारों के आदान-प्रदान और अंतर्राष्ट्रीय सहयोग को प्रोत्साहित करना है।
संस्कृति मंत्रियों की बैठक के महत्वपूर्ण नतीजे उन महत्वाकांक्षी और सामूहिक कार्रवाइयों में शामिल होंगे जिन पर जी20 लीडर्स सितंबर 2023 में जी20 नई दिल्ली शिखर सम्मेलन के दौरान चर्चा करेंगे। भारत की जी20 अध्यक्षता के तहत संस्कृति कार्य समूह के समापन के साथ, अब हम नई दिल्ली में 9-10 सितंबर 2023 को होने वाले जी20 नेताओं के शिखर सम्मेलन के लिए उत्साहित हैं।
ज्यादा जानकारी के लिए इन लिंक्स पर क्लिक करें:
https://www.g20.org/content/dam/gtwenty/gtwenty_new/document/2--new/G20_Culture_Ministers_Meeting_Outcome_Document_and_Chairs_summary.pdf
https://www.g20.org/content/dam/gtwenty/gtwenty_new/document/2--new/G20_Culture_working_group_terms_of_reference.pdf